作者:皮日休
標題:正樂府十篇：橡媼歎
內容:秋深橡子熟，散落榛蕪岡。傴傴黃發媼，拾之踐晨霜。移時始盈掬，盡日方滿筐。幾嚗複幾蒸，用作三冬糧。山前有熟稻，紫穗襲人香。細獲又精舂，粒粒如玉璫。持之納於官，私室無倉箱。如何一石餘，只作五鬥量。狡吏不畏刑，貪官不避贓。農時作私債，農畢歸官倉。自冬及於春，橡實誑饑腸。吾聞田成子，詐仁猶自王。籲嗟逢橡媼，不覺淚沾裳。